Guy Verhofstadt

Guy Verhofstadt (født 1953) er en belgisk liberal politiker som var statsminister i Belgia fra 12. juli 1999 til 20. mars 2008. Han var innvalgt i Europaparlamentet fra 2009 til 2024 og ledet den liberale politiske gruppen ALDE fra 2009 til 2019.

Han er flamskspråklig, studerte jus og arbeidet som advokat. Han regnes som en ivrig EU-føderalist og tilhører Spinelli-gruppen. Han var den tyske kansleren Gerhard Schröders og den franske presidenten Jacques Chiracs favoritt til å bli ny president for Europakommisjonen i 2004. På grunn av hans motstand mot Irak-krigen oppnådde han imidlertid ikke støtte fra land som hadde støttet denne krigen. Europaparlamentet oppnevnte i 2016 Verhofstadt som sin representant under brexit-forhandlingene.

På grunn av sitt radikale syn på økonomi har han fått tilnavnet «Baby-Thatcher», og blir også kalt «da joenk», eller «den gutten».

Verhofstadt ble i 2003 hedret med storkors av Den Kongelige Norske Fortjenstorden.Norges statskalender 2011. Norwegian Government Yearbook. Fortegnelse over konstitusjonelle organer og statsforvaltningen mv., Oslo: Kommuneforlaget, s. 658.

 Referanser 

 Eksterne lenker 




Kategori:Belgiske politikere
Kategori:Belgias statsministre
Kategori:Belgiske medlemmer av Europaparlamentet
Kategori:Den Kongelige Norske Fortjenstorden
Kategori:Storkors av Dannebrogordenen
Kategori:Personer fra Dendermonde